
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2469 

2 Οκτωβρίου 2013 


ΑΠΟΦΑΣΕΙ Σ 

Αριθμ. Οικ. 20612/1759 

Τροποποίηση της υπ’ αριθμ. οικ. 32279/1990/2009 
(Β71189/18-6-2009) υπουργικής απόφασης «Καθορι¬ 
σμός λεπτομερειών τρόπου σφράγισης για εγκατα¬ 
στάσεις σταθμών υπεραστικών λεωφορείων, σταθ¬ 
μών φορτηγών αυτοκινήτων για φορτοεκφόρτωση 
εμπορευμάτων και σταθμών αυτοκινήτων και πλυ- 
ντηρίων-λιπαντηρίων». 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Π.Δ. 118/2013 (Φ.Ε.Κ. 152/Α725-6- 
2013) «Τροποποίηση του π.δ. 85/2012 (Α7141) - Ίδρυση 
Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομασία 
των Υπουργείων Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων και Παιδείας και θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων, αντιστοίχως.». 

2. Τις διατάξεις του άρθρου 2 της υπ’ αριθμ. 329/3-7- 
2013 απόφασης του Πρωθυπουργού και του Υπουργού 
Υποδομών, Μεταφορών και Δικτύων (Φ.Ε.Κ. 1655/Β73-7- 
2013) «Καθορισμός αρμοδιοτήτων Υφυπουργού Υποδο¬ 
μών, Μεταφορών και Δικτύων Μιχαήλ Παπαδόπουλου». 

3. Τ ις διατάξεις των παραγράφων 1,2 και 3 του άρθρου 
11 του Ν. 803/1978 (Φ.Ε.Κ. Α7123) «Περί επιβαλλόμενων 
κυρώσεων εις κατόχους φορτηγών αυτοκινήτων, μοτο¬ 
σικλετών ιδιωτικής χρήσεως δια παραβάσεις τινάς της 
περί των οχημάτων τούτων κείμενης νομοθεσίας και 
άλλων τινών διατάξεων», όπως αυτές αντικαταστάθηκαν 
με το άρθρο 4 του Ν. 2465/1997 (ΦΕΚ Α728) «Θέματα 
αρμοδιότητας Υπουργείου Μεταφορών και Επικοινωνι¬ 
ών» σε συνδυασμό με τις διατάξεις της παραγράφου 5 
του άρθρου 11 του Ν. 803/1978 (ΦΕΚ Α7123), όπως αυτή η 
παράγραφος προστέθηκε στο άρθρο αυτό με την παρ. 
2 του άρθρου 19 του Ν. 1437/1984 (ΦΕΚ Α759) «Ρύθμιση 
θεμάτων επιβατηγών αυτοκινήτων δημοσίας χρήσης 
και άλλες διατάξεις». 

4. Τις διατάξεις του Π.Δ. 79/2004 (ΦΕΚ Α762) «Κα¬ 
θορισμός των όρων και προϋποθέσεων ιδρύσεως και 
λειτουργίας Σταθμών υπεραστικών λεωφορείων και 


Σταθμών φορτηγών αυτοκινήτων για φορτοεκφόρτω¬ 
ση εμπορευμάτων (εμπορευματικών σταθμών αυτοκι¬ 
νήτων)». 

5. Τις διατάξεις του Π.Δ. 455/76 (ΦΕΚ Α7169) «Περί όρων 
και προϋποθέσεων ιδρύσεως και λειτουργίας σταθμών 
αυτοκινήτων και εγκαταστάσεων εντός αυτών πλυντη- 
ρίων-λιπαντηρίων αυτοκινήτων, αντλιών παροχής καυ¬ 
σίμων ως και προϋποθέσεων χορηγήσεως των προς 
τούτο απαιτούμενων αδειών», όπως ισχύει. 

6. Την ανάγκη τροποποίησης της εν θέματι απόφασης. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Η υπ’ αριθμ. οικ. 32279/1990/2009 (Β71189/18-6-2009) 
απόφαση του Υπουργού Μεταφορών και Επικοινωνι¬ 
ών «Καθορισμός λεπτομερειών τρόπου σφράγισης για 
εγκαταστάσεις σταθμών υπεραστικών λεωφορείων, 
σταθμών φορτηγών αυτοκινήτων για φορτοεκφόρτωση 
εμπορευμάτων και σταθμών αυτοκινήτων και πλυντηρί- 
ων-λιπαντηρίων.», τροποποιείται ως ακολούθως: 

1. Το Άρθρο 1 αντικαθίσταται ως εξής: 

«Άρθρο 1 

Εγκαταστάσεις σταθμών εκκίνησης και άφιξης υπε¬ 
ραστικών λεωφορείων για επιβίβαση και αποβίβαση 
επιβατών, σταθμών φορτηγών αυτοκινήτων για διενέρ¬ 
γεια φορτοεκφόρτωσης εμπορευμάτων, σταθμών αυτο¬ 
κινήτων, στεγασμένων ή υπαίθριων δημόσιας ή ιδιωτι¬ 
κής χρήσης, που διαθέτουν ή όχι αντλίες καυσίμων και 
πλυντηρίων-λιπαντηρίων, οι οποίες διέπονται από τις 
διατάξεις της παρ. 2 του άρθρου 1 του Ν.Δ. 511/1970 (ΦΕΚ 
Α791), όπως ισχύει, των παραγράφων 1 και 5 του άρθρου 
11 του Ν. 803/1978, όπως ισχύει και των προεδρικών δια¬ 
ταγμάτων Π.Δ. 79/2004 και Π.Δ. 455/76, που εκδόθηκαν 
για την εκτέλεση τους, όπως ισχύουν, που διαθέτουν εν 
ισχύ άδεια λειτουργίας αλλά παραβιάζουν τους όρους 
και προϋποθέσεις βάσει των οποίων αυτή χορηγήθηκε, 
είτε έπαυσαν να ισχύουν οι προϋποθέσεις ασφαλούς 
λειτουργίας τους, είτε μετά τη λήξη της ισχύος της, υπό 
των διατάξεων αυτών, προβλεπόμενης άδειας λειτουρ¬ 
γίας, είτε ύστερα από προσωρινή ή οριστική αφαίρεση 
αυτής, σφραγίζονται, προσωρινά ή οριστικά, σύμφωνα 
με τα οριζόμενα στις διατάξεις των επόμενων άρθρων.». 

2. Το Άρθρο 2 αντικαθίσταται ως εξής: 

«Αρθρο 2 

1. Μόλις διαπιστωθεί, είτε κατά τη διενέργεια σχετικής 
τακτικής επιθεώρησης ή επιβεβλημένης από τις κείμε¬ 
νες διατάξεις αυτοψίας - ελέγχου, από κάθε αρμόδια 
αρχή, ότι: 

α) κάποια από τις αναφερόμενες στο προηγούμενο 
άρθρο εγκαταστάσεις λειτουργεί χωρίς να διαθέτει 
άδεια λειτουργίας, ή λειτουργεί μετά τη λήξη της ισχύος 
της, ή λειτουργεί ύστερα από προσωρινή ή οριστική 
αφαίρεση της άδειας λειτουργίας της εξαιτίας της πα¬ 
ραβίασης των όρων και των προϋποθέσεων βάσει των 
οποίων αυτή χορηγήθηκε, 

β) ένας νομίμως λειτουργών υπαίθριος σταθμός αυτο¬ 
κινήτων, δημόσιας ή ιδιωτικής χρήσης, παραβιάζει έναν 
ή περισσότερους από τους όρους και τις προϋποθέσεις 
ίδρυσης και λειτουργίας του, οι οποίοι αναφέρονται 
στο άρθρο 28 του υπ’ αριθμ. 455/76 Π.Δ. (ΦΕΚ Α'/169), 
όπως ισχύει, ήτοι: α) οι προδιαγραφές της περιτοίχισης 
ή της περίφραξής του, β) η παραβίαση του ωραρίου 
λειτουργίας του πέραν της 18ης ώρας, στη περίπτωση 
που δεν προβλέπεται και δεν υφίσταται η ηλεκτρική 
εγκατάσταση του φωτισμού του, σύμφωνα με τις κεί¬ 
μενες διατάξεις, έτσι ώστε να εξασφαλίζεται ο έλεγχος 
της κατά την διάρκεια των εσπερινών και νυκτερινών 
ωρών φυλάξεως και διακινήσεως των σταθμευόντων 
αυτοκινήτων, γ) δεν διαθέτει τον προβλεπόμενο αριθμό 
φορητών πυροσβεστήρων με προδιαγραφές αυτές της 
παρ. 5 του άρθρου 28 του υπ’ αριθμ. 455/76 Π.Δ. (ΦΕΚ 
Α'/169), όπως ισχύει, οι οποίοι πρέπει είναι αναρτημένοι 
καθ’ όλη την διάρκεια του εγκεκριμένου ωραρίου λει¬ 
τουργίας του και τοποθετημένοι πάνω σε κατάλληλους 
υποδοχείς, είτε οι υπόψη πυροσβεστήρες δεν διαθέ¬ 
τουν το προβλεπόμενο πιστοποιητικό ετήσιου ελέγχου 
από αδειοδοτημένο συνεργείο ελέγχου και αναγόμω¬ 
σης πυροσβεστήρων, η αρμόδια οικεία περιφερειακή 
υπηρεσία μεταφορών και επικοινωνιών υποχρεούται, 
εντός πέντε (5) ημερολογιακών ημερών, να αποστείλει 
έγγραφο προς τον εκμεταλλευτή της εγκατάστασης, 
στο οποίο αναγράφονται οι ανωτέρω διαπιστωθείσες 
παραβάσεις, βάσει έκθεσης αυτοψίας από οιαδήποτε 
αρμόδια ελέγχουσα αρχή, καλώντας τον εντός πέντε 
(5) ημερολογιακών ημερών από της παραλαβής του 
κοινοποιηθέντος εις αυτόν, δια δικαστικού επιμελητού 
εγγράφου, προς έκφραση απόψεων. 

2. Μετά τη παρέλευση της τεθείσης προθεσμίας των 
πέντε (5) ημερολογιακών ημερών προς έκφραση απόψε¬ 
ων του εκμεταλλευτή της εγκατάστασης της παραπάνω 
παραγράφου όταν: α) δεν έχει υποβληθεί γραπτή έκ¬ 
φραση απόψεων, β) η γραπτή έκφραση απόψεων κριθεί 
ως ελλιπής ή ανεπαρκής, τότε εκδίδεται υποχρεωτικά 
Απόφαση σφράγισης, με μέριμνα της αρμόδιας οικεί¬ 
ας, για τη χορήγηση της άδειας λειτουργίας των ανα- 
φερόμενων στο προηγούμενο άρθρο εγκαταστάσεων, 
περιφερειακής υπηρεσίας Μεταφορών και Επικοινωνιών, 
εντός χρονικού διαστήματος δεκαπέντε (15) ημερολο¬ 
γιακών ημερών, από την ημερομηνία εκπνοής της προ¬ 
θεσμίας έκφρασης απόψεων. 

3. Η απόφαση σφράγισης της παραγράφου 2 του πα¬ 
ρόντος άρθρου συντάσσεται σύμφωνα με το υπόδειγμα 
Α που περιλαμβάνεται στο Παράρτημα της παρούσας. Η 
παραπάνω προθεσμία των δεκαπέντε (15) ημερολογια¬ 
κών ημερών, της παραγράφου 2 του παρόντος άρθρου, 
για την υποχρεωτική έκδοση της απόφασης σφράγισης 


δύναται να συντμηθεί μόνο σε εξαιρετικές περιπτώσεις, 
όπως, για παράδειγμα, για θέματα σχετικά με την ασφά¬ 
λεια του κοινού και των εργαζομένων. 

Με την απόφαση αυτή, διατάσσεται η μετά από τριά¬ 
ντα (30) ημερολογιακές ημέρες από της κοινοποιήσεώς 
της σφράγιση της ανωτέρω αναφερόμενης εγκατάστα¬ 
σης, η οποία κοινοποιείται υποχρεωτικά εντός πέντε (5) 
ημερολογιακών ημερών από την έκδοσή της, με από¬ 
δειξη μεν προς τον ενδιαφερόμενο ιδιοκτήτη ή εκμε¬ 
ταλλευτή της εγκατάστασης, που αφορά η απόφαση 
σφράγισης, με απλή δε αλληλογραφία προς την οικεία 
εισαγγελική αρχή για την άσκηση της ποινικής δίωξης 
και τιμωρίας κατά το άρθρο 458 του Ποινικού Κώδικα 
που προβλέπεται από την παρ. 3 του άρθρου 11 του 
Ν. 803/78, όπως αυτή αντικαταστάθηκε με την παρ. 3 
του άρθρου 4 του Ν. 2465/1997 και την οικεία αστυνομική 
αρχή, στην τυπική αρμοδιότητα της οποίας υπάγεται 
η εγκατάσταση.». 

4. Εφόσον διαπιστωθεί κατόπιν διενέργειας, είτε τακτι¬ 
κής επιθεώρησης, είτε επιβεβλημένης από τις κείμενες 
διατάξεις, αυτοψίας - ελέγχου από κάθε αρμόδια αρχή, 
ότι συστηματικά και κατ’ εξακολούθηση παραβιάζονται 
οι όροι και οι προϋποθέσεις της άδειας λειτουργίας 
που χορηγήθηκε σε κάποια εκ των εγκαταστάσεων που 
αναφέρονται στο προηγούμενο άρθρο, η οικεία αδει- 
οδοτούσα Υπηρεσία αυτής, υποχρεούται εντός πέντε 
(5) ημερολογιακών ημερών από την ημερομηνία της 
τελευταίας εκ των Εκθέσεων Αυτοψίας, να αποστείλει 
σχετική έγγραφη ειδοποίηση προς τον εκμεταλλευτή 
της εγκατάστασης, αφενός μεν, ενημερώνοντας τον 
σχετικά με τις ανωτέρω κατ’ εξακολούθηση παραβιάσεις 
των όρων και προϋποθέσεων της άδειας λειτουργίας 
της εγκατάστασης που εκμεταλλεύεται και αφετέρου 
δε, προειδοποιώντας τον, ότι εφόσον αυτές εξακολου¬ 
θήσουν να συντελούνται, θα εφαρμόσει τη διαδικασία 
της οριστικής αφαίρεσης της άδειας λειτουργίας της.». 

3. Το Άρθρο 3 αντικαθίσταται ως εξής: 

«Αρθρο 3 

1. Μετά την πάροδο της, κατά το προηγούμενο άρθρο, 
οριζόμενης προθεσμίας των τριάντα (30) ημερολογια¬ 
κών ημερών, συνεργείο αποτελούμενο από δύο (2) υπαλ¬ 
λήλους της αρμόδιας οικείας περιφερειακής υπηρεσίας 
Μεταφορών και Επικοινωνιών, που ορίζεται από τον 
προϊστάμενο αυτής, μεταβαίνει στην εγκατάσταση που 
εκδόθηκε η απόφαση σφράγισης και παρουσία ή μη 
του ιδιοκτήτη ή εκμεταλλευτή της, πραγματοποιεί τη 
σφράγιση αυτής. Σε περίπτωση που τυχόν παρίσταται 
ανάγκη, κατά τη κρίση του συνεργείου σφράγισης, δύ- 
ναται αυτό να καλεί για τη συνδρομή της στη διαδικα¬ 
σία σφράγισης της ανωτέρω εγκατάστασης, την οικεία 
αστυνομική αρχή. 

2. Η διαδικασία σφράγισης των εγκαταστάσεων του 
άρθρου 1 της παρούσας απόφασης, γίνεται κατά τον 
προσφορότερο τρόπο με στόχο την, κατά το δυνατόν, 
αποτροπή της παραβίασής της κατά το χρονικό διά¬ 
στημα που αυτές παραμένουν σφραγισμένες από την 
αρμόδια οικεία περιφερειακή υπηρεσία μεταφορών και 
επικοινωνιών. 

3. Η σφράγιση των εγκαταστάσεων του άρθρου 1 της 
παρούσας απόφασης δύναται να είναι είτε προσωρινή, 
είτε οριστική, έπειτα από αιτιολογημένη απόφαση της 
αρμόδιας αδειοδοτούσας υπηρεσίας. 

3α. Η προσωρινή σφράγιση των εγκαταστάσεων του 
άρθρου 1 της παρούσας απόφασης πραγματοποιείται 
στις κάτωθι περιπτώσεις: 

ί. Όταν η εγκατάσταση του άρθρου 1 της παρούσης 
διαθέτει εν ισχύ άδεια λειτουργίας ή έχει αιτηθεί την 
ανανέωση αυτής, έπειτα από επαρκώς αιτιολογημένη 
απόφαση της αρμόδιας αδειοδοτούσας υπηρεσίας, εφό¬ 
σον διαπιστωθεί οποτεδήποτε ότι έπαυσαν προσωρινά 
οι προβλεπόμενοι όροι και προϋποθέσεις ασφαλούς 
λειτουργίας της, σύμφωνα με τις κείμενες νομοθετι¬ 
κές διατάξεις με τις οποίες έτυχε τη χορήγηση άδειας 
λειτουργίας. 

ϋ. Όταν η εγκατάσταση του άρθρου 1 της παρούσης που 
ενώ διαθέτει εν ισχύ άδεια λειτουργίας, διαπιστωθεί ότι 
παραβιάζει τους όρους και τις προϋποθέσεις βάση των 
οποίων αυτή χορηγήθηκε, έπειτα από επαρκώς αιτιολο¬ 
γημένη έκθεση ελέγχου οποιοσδήποτε αρμόδιας αρχής. 

3β. Η οριστική σφράγιση των εγκαταστάσεων του άρ¬ 
θρου 1 της παρούσας απόφασης πραγματοποιείται στις 
κάτωθι περιπτώσεις: 

ί. Εφ’ όσον η εγκατάσταση του άρθρου 1 της παρούσης 
διαθέτει εν ισχύ άδεια λειτουργίας ή έχει αιτηθεί την 
ανανέωση της και διαπιστωθεί έπειτα από επαρκώς 
αιτιολογημένη έκθεση ελέγχου οποιοσδήποτε αρμόδιας 
αρχής, ότι έπαυσαν οριστικά οι προβλεπόμενοι όροι και 
οι προϋποθέσεις ασφαλούς λειτουργίας της, σύμφωνα 
με τις κείμενες νομοθετικές διατάξεις βάσει των οποίων 
χορηγήθηκε η άδεια λειτουργίας. 

ϋ. Όταν η εγκατάσταση του άρθρου 1 της παρούσης 
δεν είναι εφοδιασμένη με άδεια λειτουργίας και το οι¬ 
κόπεδο ή το γήπεδο αυτής χωροθετείται σε περιοχή, 
που οι θεσμοθετημένες ισχύουσες χρήσεις γης, απαγο¬ 
ρεύουν ρητά τη λειτουργία της θεσπίζοντας παράλληλα 
συγκεκριμένες κοινόχρηστες (πλατείες, χώροι πρασίνου 
κ.λπ.) ή μη χρήσεις και εγκαταστάσεις που επιτρέπεται 
να οικοδομηθούν ή να διαμορφωθούν και να λειτουρ¬ 
γήσουν. 

μι. Όταν η εγκατάσταση του άρθρου 1 της παρούσης 
δεν είναι εφοδιασμένη με άδεια λειτουργίας και το οι¬ 
κόπεδο ή το γήπεδο αυτής χωροθετείται σε θέση τέτοια 
στην οποία η χρήση και λειτουργία της απαγορεύεται, 
σύμφωνα με τις κείμενες διατάξεις, που προβλέπουν 
τους όρους και προϋποθέσεις ασφαλούς λειτουργίας 
της και της διαδικασίας χορήγησης άδειας ίδρυσης και 
άδειας λειτουργίας, καθώς και ανανέωσης αυτής. 

3γ. Όταν η εγκατάσταση του άρθρου 1 της παρούσης 
είναι εφοδιασμένη με άδεια λειτουργίας και το οικόπεδο 
ή το γήπεδο αυτής χωροθετείται σε θέση, που χαρα¬ 
κτηρίστηκε μεν ως κοινόχρηστος χώρος, αλλά δεν έχει 
συντελεσθεί η αναγκαστική απαλλοτρίωσή του, τότε 
δεν σφραγίζεται έως ότου αυτή πραγματοποιηθεί, ενώ η 
άδεια λειτουργίας της στη περίπτωση αυτή δύναται να 
ανανεώνεται ή να μεταβιβάζεται σε νέο εκμεταλλευτή. 

4. Οι υπαίθριες εγκαταστάσεις του άρθρου 1 της πα¬ 
ρούσης πρέπει υποχρεωτικά να διαθέτουν περίφραξη, 
είτε βάσει των εν ισχύ προδιαγραφών οριζόμενων από 
τις κείμενες διατάξεις βάσει των οποίων χορηγήθηκαν 
οι άδειες ίδρυσης και λειτουργίας τους, είτε βάσει προ¬ 
διαγραφών σύμφωνα με τις διατάξεις της παρ. 9 του 
άρθρου 17 του υπ’ αριθμ. ν. 4067/2012 «Νέος Οικοδομικός 
Κανονισμός» (ΦΕΚ Α'/79), με βιομηχανικού τύπου περί¬ 
φραξη (συρματόπλεγμα), ελάχιστου ύψους 1,5 μέτρου 
και μέγιστου ύψους 3,0 μέτρων. 


5. Όταν ο υπό σφράγιση υπαίθριος σταθμός αυτοκινήτων 
δημοσίας ή ιδιωτικής χρήσεως δεν διαθέτει την προβλε- 
πόμενη σταθερή μεταλλική περίφραξη με την ανάλογη 
θύρα, τότε υποχρεούται ο εκμεταλλευτής ή ο ιδιοκτήτης 
σε συνδυασμό με την καθολική αναστολή της μη σύννομης 
λειτουργίας της εγκατάστασης, μέσα στην κατά το προ¬ 
ηγούμενο άρθρο οριζόμενη προθεσμία του ενός (1) μηνάς 
και πέντε (5) ημερολογιακές ημέρες πριν από την εκπνοή 
αυτής, να έχει ολοκληρώσει την προβλεπόμενη από το Π.Δ. 
455/1976 τεχνική περίφραξη, σύμφωνα πάντα και με τις δια¬ 
τάξεις περί περιφράγματος - περίφραξης του Ν. 4067/2012. 
Εν συνεχεία, ο εκμεταλλευτής ή ο ιδιοκτήτης οφείλει άμε¬ 
σα να βεβαιώσει εγγράφως με υπεύθυνη δήλωση του 
Ν. 1599/1986 με θεωρημένο το γνήσιο της υπογραφής του 
προς την οικεία περιφερειακή Υπηρεσία Μεταφορών και 
Επικοινωνιών, ότι κατασκευάστηκε και υφίσταται πλέον η 
προαπαιτούμενη κατά τον νόμο περίφραξη, οπότε η οικεία 
Υπηρεσία Μεταφορών και Επικοινωνιών της Περιφερεια¬ 
κής Ενότητας προβαίνει στην σφράγισή του σύμφωνα με 
τη παράγραφο 2. 

Εφόσον μετά την παρέλευση είκοσι εννέα (29) ημε¬ 
ρολογιακών ημερών από την κοινοποίηση σε αυτόν 
της απόφασης σφράγισης, ο εκμεταλλευτής δεν έχει 
βεβαιώσει εγγράφως με υπεύθυνη δήλωση την οικεία 
Υπηρεσία Μεταφορών και Επικοινωνιών της Περιφερει¬ 
ακής Ενότητας, ότι συμμορφώθηκε δεόντως και είναι 
δυνατή πλέον η αποτελεσματική σφράγιση, τότε θεω¬ 
ρείται, ότι προσπαθεί να ματαιώσει τη διαδικασία της 
σφράγισης και τιμωρείται με τις ποινές του Άρθρου 178 
του Ποινικού Κώδικα. 

Στις περιπτώσεις που οι υπό σφράγιση εγκαταστά¬ 
σεις, στα πρόσωπα των οικοπέδων ή γηπέδων τους, δεν 
διαθέτουν θύρες, μονόφυλλες ή δίφυλλες, αλλά ανοικτές 
εισόδους και εξόδους, για την είσοδο και έξοδο οχημά¬ 
των από και προς τις έμπροσθεν αυτών οδούς, αυτές 
πρέπει να περιφραχθούν, για όσο χρονικό διάστημα 
διαρκεί η προσωρινή σφράγισή τους, με βιομηχανικού 
τύπου περίφραξη (συρματόπλεγμα), μέγιστου ύψους 3,0 
μέτρων και ελάχιστου ύψους 1,5 μέτρου. 

Στις περιπτώσεις που οι υπό σφράγιση εγκαταστά¬ 
σεις, στα πρόσωπα των οικοπέδων ή γηπέδων τους, 
διαθέτουν θύρες, μονόφυλλες ή δίφυλλες, ή ρολά βιο¬ 
μηχανικού τύπου που χρησιμεύουν για την είσοδο και 
έξοδο οχημάτων από και προς τις έμπροσθεν αυτών 
οδούς, αυτές πρέπει να παραμένουν κλειστές (σφρα¬ 
γισμένες), για όσο χρονικό διάστημα διαρκεί η προσω¬ 
ρινή σφράγισή τους. Η σφράγιση και το κλείσιμο των 
υπαρχουσών θυρών με πλαστικές ταινίες καταργείται 
και αντί της μεθόδου αυτής, διενεργείται η σφράγιση 
αυτών σε δύο (2) διακεκριμένα σημεία, με τη πρόσδεση 
της θύρας εισόδου και εξόδου με γαλβανισμένο σύρ¬ 
μα διαμέτρου ενός (1) χιλιοστόμετρου, του οποίου τα 
άκρα θα ασφαλίζονται με συνήθεις μολυβδοσφραγίδες, 
οι οποίες θα συμπιέζονται (σφραγίζονται) με χειρομο- 
χλό (πένσα) που θα έχει ανάγλυφες εγγραφές με τις 
ενδείξεις αρμόδιας οικείας περιφερειακής υπηρεσίας 
μεταφορών και επικοινωνιών και το εθνόσημο. 

Οι θύρες και οι τυχόν ανοικτοί έξοδοι, που χρησι¬ 
μεύουν για την είσοδο και έξοδο οχημάτων από και 
προς τις έμπροσθεν αυτών οδούς, των στεγασμένων 
εγκαταστάσεων του άρθρου 1 της παρούσης σφραγί¬ 
ζονται με διαδικασία όμοια με αυτών των υπαίθριων 
εγκαταστάσεων του άρθρου 1 της παρούσης. 

6. Για την αποφυγή τυχών παραβιάσεων της σφράγι¬ 
σης των υπαρχουσών θυρών των υπαίθριων και στεγα¬ 
σμένων εγκαταστάσεων του άρθρου 1 της παρούσης και 
την παρεμπόδιση της εισόδου και της εξόδου οχημάτων 
εντός και εκτός αυτών, τοποθετούνται εντός πέντε (5) 
ημερών από την ημερομηνία της σφράγισης με ευθύνη 
των ιδιοκτητών ή εκμεταλλευτών των υπόψη εγκατα¬ 
στάσεων, και σε μέγιστη απόσταση 0,50 μέτρου κατά 
περίπτωση, έμπροσθεν και κατά πλάτος των υπόψη 
σφραγισμένων θυρών, μεταλλικές διατάξεις (μεταλ¬ 
λικά κολωνάκια πεζοδρομίου ή μεταλλικές ανοιγόμε- 
νες - ανορθούμενες μπάρες επί σταθερής διατάξεως, 
ελάχιστου ύψους 0,50 μέτρου και μέγιστου ύψους 1,00 
μέτρου.). 

Η απόσταση δε μεταξύ τους δύναται να ποικίλλει, 
εφόσον εξασφαλίζεται η μη είσοδος και έξοδος οχημά¬ 
των προς τις εγκαταστάσεις αυτές με την ένωσή τους, 
μέσω ειδικής βάσης στη κορυφή τους, με αλυσίδα επί 
της οποίας και σε εμφανές σημείο της, υποχρεωτικά 
πρέπει να τοποθετηθεί πινακίδα, διαστάσεων 1,00 μ. χ 
0,60 μ. που να φέρει την ένδειξη: 

«ΚΛΕΙΣΤΟΝ 

ΣΦΡΑΓΙΣΤΗΚΕ ΑΠΟ ΤΗΝ ΥΠΗΡΕΣΙΑ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ ΤΗΣ ΠΕΡΙΦΕΡΕΙΑΚΗΣ ΕΝΟΤΗ¬ 
ΤΑΣ. 

ΠΕΡΙΦΕΡΕΙΑΣ.» 

Εάν ο ιδιοκτήτης της επιχείρησης αμελήσει την 
υποχρέωση του για την, εντός πενθήμερου από τη 
σφράγιση, και δεν τοποθετήσει τις μεταλλικές διατά¬ 
ξεις (μεταλλικά κολωνάκια πεζοδρομίου ή μεταλλικές 
ανοιγόμενες - ανορθούμενες μπάρες επί σταθερής δι- 
ατάξεως, ελάχιστου ύψους 0,50 μέτρου και μέγιστου 
ύψους 1,00 μέτρου) και την προειδοποιητική πινακίδα 
σχετικά με τη σφράγιση του χώρου, τότε η αρμόδια 
οικεία Υπηρεσία Μεταφορών και Επικοινωνιών της Περι¬ 
φέρειας οφείλει να προβεί άμεσα, το βραδύτερον εντός 
πέντε (5) ημερών, στην ανάθεση σε ιδιώτη εργολάβο 
να κατασκευάσει και τοποθετήσει τις μεταλλικές δια¬ 
τάξεις (μεταλλικά κολωνάκια πεζοδρομίου ή μεταλλι¬ 
κές ανοιγόμενες - ανορθούμενες μπάρες επί σταθερής 
διατάξεως, ελάχιστου ύψους 0,50 μέτρου και μέγιστου 
ύψους 1,00 μέτρου.) και την προειδοποιητική πινακίδα 
στις θύρες του χώρου και να αποστείλει την συνολική 
δαπάνη προς είσπραξη στη ΔΟΥ της επιχείρησης. 

7. Οι τυχόν εγκαταστάσεις διάθεσης καυσίμων, των 
σφραγισθέντων, προσωρινά ή οριστικά, στεγασμένων 
σταθμών αυτοκινήτων, σφραγίζονται με διαδικασία 
και τρόπο σφράγισης όμοιο με αυτών της υπ’ αριθμ. 
59555/2459/2000 απόφασης (ΦΕΚ 1261/Β') του υπουργού 
μεταφορών και επικοινωνιών περί καθορισμού της διαδι¬ 
κασίας και του τρόπου σφράγισης των εγκαταστάσεων 
παροχής υγρών καυσίμων. 

8. Μετά το τέλος της, κατά τις προηγούμενες παρα¬ 
γράφους, διαδικασίας σφράγισης μιας εκ των εγκατα¬ 
στάσεων του άρθρου 1 της παρούσης, συντάσσεται, σε 
δύο (2) αντίγραφα, πρακτικό σφράγισης, συνταγμένο 
σύμφωνα με το υπόδειγμα Β που περιλαμβάνεται στο 
παράρτημα της παρούσας, υπογεγραμμένο από τα μέλη 
που αποτελούν το στην, παράγραφο 1 του άρθρου αυ¬ 
τού συνεργείο και από τον ιδιοκτήτη ή εκμεταλλευτή 
της σφραγισθείσας εγκατάστασης. Σε περίπτωση που ο 
ιδιοκτήτης ή εκμεταλλευτής δεν παραβρίσκεται κατά τη 
σφράγιση ή αρνείται να υπογράψει το πρακτικό, τούτο 


σημειώνεται επί του πρακτικού σφράγισης και υπογρά¬ 
φεται από τα μέλη του συνεργείου, συντάσσεται δε και 
τρίτο αντίγραφο πρακτικού το οποίο θυροκολλείται. Το 
πρωτότυπο του πρακτικού σφράγισης παραμένει στην 
υπηρεσία που εξέδωσε την απόφαση, το δε αντίγραφο 
αποστέλλεται στην οικεία αστυνομική αρχή.». 

4. Το Άρθρο 4 αντικαθίσταται ως εξής: 

«Άρθρο 4 

1. Αποσφράγιση, κατά την παρούσα απόφαση, μιας 
εκ των εγκαταστάσεων του άρθρου 1 της παρούσης, 
διενεργείται άμεσα από υπάλληλο της αρμόδιας οικείας 
περιφερειακής υπηρεσίας Μεταφορών και Επικοινωνιών 
που ορίζεται από τον προϊστάμενο αυτής, ύστερα από 
αίτηση του ενδιαφερομένου ιδιοκτήτη ή εκμεταλλευ¬ 
τή αυτής, υποβαλλόμενη στην παραπάνω υπηρεσία με 
μέριμνα της οποίας εξεδόθη η απόφαση σφράγισης. 
Η αρμόδια οικεία περιφερειακή υπηρεσία Μεταφορών 
και Επικοινωνιών εκδίδει απόφαση αποσφράγισης της 
υπόψη εγκατάστασης σύμφωνα με το υπόδειγμα Γ που 
περιλαμβάνεται στο παράρτημα της παρούσης. 

Η απόφαση αποσφράγισης η οποία κοινοποιείται στον 
ενδιαφερόμενο και στην οικεία αστυνομική αρχή, εκδί- 
δεται στις παρακάτω περιπτώσεις: 

α) Μετά από τη λήξη της επιβληθείσας ποινής προ¬ 
σωρινής ανάκλησης της άδειας λειτουργίας. 

β) Μετά από χορήγηση νέας άδειας λειτουργίας. 

γ) Μετά από αίτηση του ιδιοκτήτη ή εκμεταλλευτή των 
εγκαταστάσεων συνοδευόμενη από υπεύθυνη δήλωση 
του Ν. 1599/86 στην οποία θα δηλώνεται ότι το ακίνητο 
έχει αποδοθεί για άλλη χρήση. 

2. Ο ιδιοκτήτης ή εκμεταλλευτής μιας εκ των εγκατα¬ 
στάσεων του άρθρου 1 της παρούσης, που έχει σφραγι¬ 
στεί προσωρινά ή οριστικά, οφείλει με δική του μέριμνα 
να διατηρεί σε καλή κατάσταση όλα τα υλικά και τους 
μηχανισμούς, που χρησιμοποιήθηκαν για τη σφράγιση 
των τυχόν θυρών εισόδου αυτής (γαλβανισμένο σύρ¬ 
μα, μολυβδοσφραγίδες) ή των ανοικτών εισόδων της 
(συρματόπλεγμα βιομηχανικού τύπου), καθώς επίσης 
και των μεταλλικών διατάξεων (μεταλλικά κολωνάκια 
πεζοδρομίου ή μεταλλικές μετακινητές μπάρες, σταθε¬ 
ρής βάσης) που έχουν τοποθετηθεί έμπροσθεν αυτών 
για την αποτροπή της εισόδου οχημάτων εντός της 
εγκατάστασης. Σε περίπτωση παράνομης αποσφράγι¬ 
σης της υπόψη εγκατάστασης, όταν αυτή διαπιστώνεται 
από οιαδήποτε αρμοδία ελέγχουσα αρχή να λειτουργεί 
παράνομα, τότε η αρμόδια οικεία περιφερειακή υπη¬ 
ρεσία μεταφορών και επικοινωνιών υποχρεούται να 
επαναλάβει τη διαδικασία σφράγισης, όσες φορές κι 
αν απαιτηθεί, σε εκτέλεση της αρχικής αποφάσεως 
σφράγισης, χωρίς να απαιτηθεί η έκδοση νέας απόφα¬ 
σης, υποβάλλοντας μηνυτήρια αναφορά κατά παντός 
υπευθύνου για τη παράνομη αποσφράγιση. 

3. Επίσης, στη περίπτωση που ο ιδιοκτήτης ή εκμε¬ 
ταλλευτής μιας εκ των εγκαταστάσεων του άρθρου 1 
της παρούσης, που έχουν σφραγιστεί από την αρμόδια 
οικεία περιφερειακή υπηρεσία μεταφορών και επικοι¬ 
νωνιών, αρνηθεί εντός πέντε (5) ημερών από τη πραγ¬ 
ματοποίησή της, τη τοποθέτηση των πρόσθετων υλι¬ 
κών και μηχανισμών σφράγισης της εγκατάστασής του 
(περίφραξη με συρματόπλεγμα των ανοικτών εισόδων, 
μεταλλικά κολωνάκια πεζοδρομίου ή μεταλλικές ανοι- 
γόμενες - ανορθούμενες μπάρες επί σταθερής βάσεως, 

αλυσίδα, πινακίδα σφραγίσεως), η αρμόδια υπηρεσία 
που διενήργησε τη σφράγιση δύναται να συνάψει σύμ¬ 
βαση (είτε προμήθειας, είτε προμήθειας και εργασιών 
τοποθέτησης) με τους προμηθευτές των υλικών και 
μηχανισμών αυτών, το συνολικό κόστος της οποίας θα 
βαρύνει υποχρεωτικά τον ιδιοκτήτη ή εκμεταλλευτή της 
εγκατάστασης. Η απόδειξη της υπόψη δαπάνης θα πρέ¬ 
πει να υποβληθεί, ως ένα εκ των υποχρεωτικών δικαιο- 
λογητικών, από μέρους του ιδιοκτήτη ή εκμεταλλευτή 
της σφραγισθείσας εγκατάστασης, κατά την υποβολή 
της σχετικής αίτησής του για την αποσφράγιση της 
εγκατάστασής του, εφόσον έχουν αρθεί όλοι οι λόγοι 
που αυτή ήταν προσωρινά σφραγισμένη.». 

5. Το Άρθρο 5 αντικαθίσταται ως εξής: 

«Αρθρο 5 

Μετά την αποσφράγιση μιας εκ των εγκαταστάσεων 
του άρθρου 1 της παρούσας, η οποία πραγματοποιείται 
με την αποκοπή και την απομάκρυνση του συρματο¬ 
πλέγματος βιομηχανικού τύπου καθώς και της μολυβδο- 
σφραγίδας επί της θύρας ή της ανοικτής εισόδου της 
εγκατάστασης, συντάσσεται «πρακτικό αποσφράγισης» 
εις τριπλούν το οποίο υπογράφεται από τον υπάλληλο 
της αρμόδιας οικείας περιφερειακής υπηρεσίας Μετα¬ 
φορών και Επικοινωνιών την αποσφράγιση, σύμφωνα με 
το υπόδειγμα Δ που περιλαμβάνεται στο παράρτημα 
της παρούσης.Ένα αντίγραφο του πρακτικού αποσφρά¬ 
γισης επιδίδεται στον ιδιοκτήτη ή εκμεταλλευτή της 
εγκατάστασης, ένα τηρείται από την αρμόδια οικεία 
περιφερειακή υπηρεσία Μεταφορών και Επικοινωνιών 
και ένα αποστέλλεται στην οικεία αστυνομική αρχή.». 

6. Το Άρθρο 6 αντικαθίσταται ως εξής: 

«Άρθρο 6 

1. Όσοι εκ προθέσεως διαρρηγνύουν ή βλάπτουν την 
σφραγίδα που τίθεται από την αρμόδια αρχή κατά τα 
οριζόμενα στο άρθρο 3 της παρούσης, όσοι με οποιον- 
δήποτε τρόπο ματαιώνουν τη σφράγιση αυτή, καθώς 
και όσοι με οποιονδήποτε τρόπο θέτουν σε λειτουργία 
τέτοια εγκατάσταση μετά τη σφράγισή της, τιμωρού¬ 
νται με τις ποινές του άρθρου 178 του Ποινικού Κώδικα. 


2. Στη περίπτωση που εκδίδεται απόφαση σφράγισης 
μίας εκ των εγκαταστάσεων του άρθρου 1 της παρού¬ 
σης, έπειτα από τη διαπίστωση της μη σύννομης λει¬ 
τουργίας της, όπου ο εκμεταλλευτής ή ιδιοκτήτης αυτής 
είναι νομικό πρόσωπο δημοσίου δικαίου του πρώτου ή 
δεύτερου βαθμού αυτοδιοίκησης, το οποίο, είτε αρνεί- 
ται με οποιοδήποτε τρόπο να εκτελέσει τη διαδικασία 
σφράγισης της εγκατάστασής του, ματαιώνοντάς τη, 
είτε θέτει σε λειτουργία την εγκατάστασή του μετά τη 
σφράγισή της, είτε εκ προθέσεως διαρρηγνύει ή βλά¬ 
πτει τη μολυβδοσφραγίδα που τίθεται από την αρμόδια 
αρχή, τότε σύμφωνα με τα οριζόμενα στο άρθρο 3 της 
παρούσης τιμωρείται μεν με τις ποινές του άρθρου 
178 του Ποινικού Κώδικα, επί πλέον δε υπόκειται σε 
πειθαρχικό έλεγχο «περί αιρετών» κατά το άρθρο 102 
παράγραφος 4 του Συντάγματος σε συνδυασμό με τις 
αντίστοιχες διατάξεις του υπ’ αριθμ. ν. 3852/2010 (ΦΕΚ 
87/Α77-6-2010). 

3. Η μη τήρηση των υποχρεώσεων σφράγισης και 
αποσφράγισης των εγκαταστάσεων του άρθρου 1 της 
παρούσας, εντός των τασσόμενων ημερομηνιών που 
προβλέπουν οι διατάξεις των προηγούμενων παραγρά¬ 
φων των άρθρων της παρούσας, εκ μέρους του προϊ¬ 
σταμένου της αρμόδιας οικείας περιφερειακής υπηρεσί¬ 
ας μεταφορών και επικοινωνιών, των δύο (2) οριζομένων, 
από αυτόν, υπαλλήλων που συνιστούν το συνεργείο 
σφράγισης μιας εκ των εγκαταστάσεων του άρθρου 1 
της παρούσης, καθώς και του οριζόμενου υπάλληλου 
της ανωτέρω υπηρεσίας για την αποσφράγιση αυτής, 
συνιστά παράβαση καθήκοντος η οποία ελέγχεται πει¬ 
θαρχικά σύμφωνα με τις κείμενες διατάξεις του Πει¬ 
θαρχικού Δικαίου του Δημοσιοϋπαλληλικού Κώδικα.». 

7. Το Άρθρο 7 αντικαθίσταται ως εξής: 

«Άρθρο 7 

Προσαρτάται στην παρούσα απόφαση, ως αναπόσπα¬ 
στο μέρος αυτής, το παράρτημα με τα υποδείγματα Α, 
Β, Γ και Δ που αναφέρονται στα προηγούμενα άρθρα, 
που έχει ως εξής: 



35130 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 

ΥΠΟΔΕΙΓΜΑ Α 

ΕΛΛΗΝΙΚΗ ΔΗΜΟΚΡΑΤΙΑ .20.... 

ΠΕΡΙΦΕΡΕΙΑ. 

ΠΕΡΙΦΕΡΕΙΑΚΗ ΕΝΟΤΗΤΑ. 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΑΠΟΦΑΣΗ 

ΘΕΜΑ: Σφράγιση εγκαταστάσεων. 

Έχοντας υπόψη: 

1. Τις διατάξεις των παραγράφων 1, 2, 3 και 5 του άρθρου 11 του Ν. 803/78, 
όπως ισχύει, «Περί επιβαλλόμενων κυρώσεων εις κατόχους φορτηγών 
αυτοκινήτων, μοτοσικλετών ιδιωτικής χρήσεως δια παραβάσεις τινάς της περί 
των οχημάτων τούτων κείμενης νομοθεσίας και άλλων τινών διατάξεων», 
όπως οι παρ. 1, 2 και 3 αντικαταστάθηκαν με το άρθρο 4 του Ν. 2465/1997. 

2. Την υπ’ αριθμ. Οικ. 20612/1759/2013 απόφαση του Υφυπουργού 

Υποδομών, Μεταφορών και Δικτύων περί της τροποποίησης της υπ’ αριθμ. 
οικ. 32279/1990/2009 (Β’/1189/18-6-2009) υπουργικής απόφασης 

«Καθορισμός λεπτομερειών τρόπου σφράγισης για εγκαταστάσεις σταθμών 
υπεραστικών λεωφορείων, σταθμών φορτηγών αυτοκινήτων για 
φορτοεκφόρτωση εμπορευμάτων και σταθμών αυτοκινήτων και πλυντηρίων- 
λιπαντηρίων.». 

3. Το γεγονός ότι: 

α’ περίπτωση: στ.και στην οδό.αριθ.στο 

όνομα . λειτουργούν εγκαταστάσεις 

. χωρίς την άδεια λειτουργίας την οποία 

προβλέπουν οι ισχύουσες διατάξεις. 

β’ περίπτωση: η άδεια λειτουργίας εγκαταστάσεων. 

στο όνομα. που βρίσκεται στ. 

και στην οδό.αριθ. η οποία χορηγήθηκε με την αριθ. 

.απόφασή μας έληξε από .και δεν 

ανανεώθηκε. 

γ’ περίπτωση: η άδεια λειτουργίας η οποία χορηγήθηκε με την αριθ. 

.απόφασή μας στο όνομα . για 

εγκατάσταση . στ. και στην οδό 

. αριθ. αφαιρέθηκε (προσωρινά ή οριστικά) με την 

αριθ.απόφασή μας. 

Αποφασίζουμε: 

1. Τη σφράγιση των εγκαταστάσεων. οι οποίες λειτουργούν στο 

όνομα . στ.και επί της 

οδού.αριθ. 

2. Η σφράγιση των παραπάνω εγκαταστάσεων θα πραγματοποιηθεί μετά από 
τριάντα (30) ημερολογιακές ημέρες από τη κοινοποίηση της σχετικής απόφασης 
σφράγισης, σύμφωνα με τα όσα ορίζονται στην υπ’ αριθμ. Οικ. 20612/1759/2013 
απόφαση του Υφυπουργού Υποδομών, Μεταφορών και Δικτύων. 

3. Ο ιδιοκτήτης ή ο εκμεταλλευτής των παραπάνω εγκαταστάσεων, στον οποίο 
κοινοποιείται η παρούσα απόφαση, είναι υποχρεωμένος: 

α) εντός δέκα ( 10 ) ημερών το αργότερο, από τη κοινοποίηση της απόφασης, να 
απομακρύνει αντικείμενα και οχήματα από τον χώρο της εγκατάστασης 
(εφόσον πρόκειται για οριστική ανάκληση της άδειας λειτουργίας), 

β) να παρευρίσκεται κατά τη σφράγιση των εγκαταστάσεων, για να συνυπογράψει 
το πρακτικό σφράγισης που θα συνταχθεί, αφού ειδοποιηθεί έγκαιρα με κάθε 
πρόσφορο μέσο από την αρμόδια υπηρεσία, 
γ) το αργότερο σε πέντε (5) ημέρες από της ημέρας της σφράγισης, να τοποθετήσει 
στην είσοδο της σφραγισμένης εγκατάστασης και σε μέγιστη απόσταση 0,50 
μέτρου έμπροσθεν και κατά πλάτος αυτής, μεταλλικά κολωνάκια πεζοδρομίου ή 
μεταλλικές ανοιγόμενες - ανορθούμενες μπάρες επί σταθερής βάσεως, ελάχιστου 
ύψους 0,50 μέτρου και μέγιστου ύψους 1,00 μέτρου, τα οποία ενώνονται μεταξύ 
τους μέσω ειδικής βάσεως στη κορυφή τους με αλυσίδα, επί της οποίας και σε 
εμφανές σημείο της, υποχρεωτικά πρέπει να τοποθετηθεί πινακίδα, διαστάσεων 
1,00 μ. χ 0,60 μ. που να φέρει την ένδειξη: 

«ΚΛΕΙΣΤΟΝ 

ΣΦΡΑΓΙΣΤΗΚΕ ΑΠΟ ΤΗΝ ΥΠΗΡΕΣΙΑ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΤΗΣ 

ΠΕΡΙΦΕΡΕΙΑΚΗΣ ΕΝΟΤΗΤΑΣ. 

ΠΕΡΙΦΕΡΕΙΑΣ.» 


Αν ο ιδιοκτήτης ή εκμεταλλευτής των εγκαταστάσεων, που πρόκειται να 
σφραγιστούν, παραβεί τα παραπάνω, διώκεται και τιμωρείται ποινικά με το 
άρθρο 178 του Ποινικού Κώδικα, διότι ματαιώνει την σφράγιση. 

4, Όσοι εκ προθέσεως διαρρηγνύουν ή βλάπτουν την σφραγίδα που τίθεται από την 
αρμόδια, αρχή κατά τα οριζόμενα στο άρθρο 3 της παρούσης, όσοι με 
οποιονδήποτε τρόπο ματαιώνουν τη σφράγιση αυτή, καθώς και όσοι με 
οποιονδήποτε τρόπο θέτουν σε λειτουργία τέτοια εγκατάσταση μετά τη σφράγισή 
της, τιμωρούνται με τις ποινές του άρθρου 178 του Ποινικού Κώδικα. 

5. Στη περίπτωση που εκδίδεται απόφαση σφράγισης μίας εκ των εγκαταστάσεων 
του άρθρου 1 της παρούσης, έπειτα από τη διαπίστωση της μη σύννομης 
λειτουργίας της, όπου ο εκμεταλλευτής ή ιδιοκτήτης αυτής είναι νομικό πρόσωπο 
δημοσίου δικαίου του πρώτου ή δεύτερου βαθμού αυτοδιοίκησης, το οποίο, είτε 
αρνείται με οποιοδήποτε τρόπο να εκτελέσει τη διαδικασία σφράγισης της 
εγκατάστασής του, ματαιώνοντάς τη, είτε θέτει σε λειτουργία την εγκατάστασή του 
μετά τη σφράγισή της, είτε εκ προθέσεως διαρρηγνύει ή βλάπτει τη 
μολυβδοσφραγίδα που τίθεται από την αρμόδια αρχή, κατά τα οριζόμενα στο 
άρθρο 3 της παρούσης, διώκεται και τιμωρείται ποινικά με το άρθρο 178 του 
Ποινικού Κώδικα, διότι ματαιώνει την σφράγιση, επί πλέον δε υπόκειται σε 
πειθαρχικό έλεγχο «περί αιρετών» κατά το άρθρο 102 παράγραφος 4 του 
Συντάγματος σε συνδυασμό με τις αντίστοιχες διατάξεις του υπ’ αριθμ. ν. 
3852/2010 (ΦΕΚ 87/Α77-6-2010). 

ΥΠΟΔΕΙΓΜΑ Β 
ΠΡΑΚΤΙΚΟ ΣΦΡΑΓΙΣΗΣ 


Στ .σήμερα την . και ώρα .οι 

υπογεγραμμένοι: α) .(ονοματεπώνυμο - 

ιδιότητα) β) .(ονοματεπώνυμο - ιδιότητα), 

υπάλληλοι τ .Μεταφορών και Επικοινωνιών της Περιφερειακής 

Ενότητας.της Περιφέρειας.αποτελούντες συνεργείο και 

ενεργώντας κατ’ εντολή του ., ενεργήσαμε παρουσία/ απουσία και 

του . (ιδιοκτήτη ή εκμεταλλευτή), τη σφράγιση των 

εγκαταστάσεων . που βρίσκονται στη 

.και στην οδό.αριθ. 

Η σφράγιση των παραπάνω εγκαταστάσεων έγινε σύμφωνα με τα οριζόμενα από το 
άρθρο 3 της υπ’ αριθμ. Οικ. 20612/1759/2013 απόφασης του Υφυπουργού 
Υποδομών, Μεταφορών και Δικτύων. 

Συντάχθηκε το παρόν σε δυο αντίγραφα και υπογράφεται ως παρακάτω. 

Οι ενεργήσαντες τη σφράγιση Ο ιδιοκτήτης ή εκμεταλλευτής 

α). της εγκατάστασης 

β). 

ΥΠΟΔΕΙΓΜΑ Γ 

ΕΛΛΗΝΙΚΗ ΔΗΜΟΚΡΑΤΙΑ .20.. 

ΠΕΡΙΦΕΡΕΙΑ. 

ΠΕΡΙΦΕΡΕΙΑΚΗ ΕΝΟΤΗΤΑ. 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΑΠΟΦΑΣΗ 

ΘΕΜΑ: Αποσφράγιση εγκαταστάσεων. 

Έχοντας υπόψη: 

1) Τις διατάξεις των άρθρων 4 και 5 της υπ’ αριθμ. Οικ. 20612/1759/2013 
απόφασης του Υφυπουργού Υποδομών, Μεταφορών και Δικτύων περί της 
τροποποίησης της υπ’ αριθμ. οικ. 32279/1990/2009 (Β’/1189/18-6-2009) 
υπουργικής απόφασης «Καθορισμός λεπτομερειών τρόπου σφράγισης για 
εγκαταστάσεις σταθμών υπεραστικών λεωφορείων, σταθμών φορτηγών 
αυτοκινήτων για φορτοεκφόρτωση εμπορευμάτων και σταθμών αυτοκινήτων 
και πλυντηρίων-λιπαντηρίων.». 

2) Την αριθ.απόφασή μας, με την οποία διατάχθηκε η 

σφράγιση των εγκαταστάσεων.... στο όνομα 

.που βρίσκονται στ. και 

επί της οδού.„.αριθ. 

3) Την από .αίτηση, που μας υποβλήθηκε από τον . 

για την αποσφράγιση των παραπάνω 
εγκαταστάσεων, προκειμένου (αιτιολογία) (:1 . 


Αποφασίζουμε: 

α) Την αποσφράγιση των εγκαταστάσεων . του 

.. που βρίσκονται στ . 

και επί της οδού.αριθ. 

β) Η αποσφράγιση των εγκαταστάσεων να γίνει από υπάλληλο της 

.Μεταφορών και Επικοινωνιών σύμφωνα με τα οριζόμενα από 

τα άρθρα 4 και 5 της υπ’ αριθμ. Οικ. 20612/1759/2013 απόφασης του 
Υφυπουργού Υποδομών, Μεταφορών και Δικτύων, το σχετικό δε πρακτικό 
αποσφράγισης να μας υποβληθεί, το αργότερο, την επομένη από την 
αποσφράγιση των εγκαταστάσεων ημέρα. 


111 (αιτιολογία) Αιτιολογείται πλήρως η αιτία της αποσφράγισης σύμφωνα με τα 

οριζόμενα στη παράγραφο 1 του άρθρου 4 της παρούσης. 

ΥΠΟΔΕΙΓΜΑ Δ 


ΠΡΑΚΤΙΚΟ ΑΠΟΣΦΡΑΓΙΣΗΣ 


Στ .σήμερα την . και ώρα .ο 

υπογεγραμμένος .(ονοματεπώνυμο 

ιδιότητα), υπάλληλος τ .Μεταφορών και Επικοινωνιών 

.. και ενεργώντας κατ’ εντολή του ., 

αφού προσήλθε στις εγκαταστάσεις . που βρίσκονται στ 

. και στην οδό. αρίθ., σύμφωνα με 

την αριθ. απόφαση της . . ενήργησε την 

αποσφράγιση των εγκαταστάσεων. 

Συντάχθηκε το παρόν σε δυο αντίγραφα και υπογράφεται ως παρακάτω. 

Ο ενεργήσας την αποσφράγιση 

Το Άρθρο 8 αντικαθίσταται ως εξής: 

«Άρθρο 8 

Από τη δημοσίευση της παρούσης στην Εφημερίδα 
της Κυβέρνησης τροποποιείται η υπ’ αριθμ. 29500/84 
κοινή απόφαση των Υπουργών Μεταφορών και Επικοι¬ 
νωνιών και Δημοσίας Τάξης, καθώς επίσης και η υπ’ 
αριθμ. οικ. 32279/1990/2009 (ΒΊ189/18-6-2009) απόφαση 
του Υπουργού Μεταφορών και Επικοινωνιών. 

Οι προσωρινώς ή οριστικώς σφραγισθείσες εγκατα¬ 
στάσεις του άρθρου 1 της παρούσης, προ της δημοσί¬ 
ευσης στην Εφημερίδα της Κυβέρνησης της παρούσας 
απόφασης, σύμφωνα με τις διατάξεις της υπ’ αριθμ. 
οικ. 32279/1990/2009 (ΒΊ189/18-6-2009) απόφασης του 
Υπουργού Μεταφορών και Επικοινωνιών, οφείλουν υπο¬ 
χρεωτικά, με μέριμνα των ιδιοκτητών ή εκμεταλλευτών 


τους και έπειτα από έγγραφη ειδοποίηση της αρμόδιας 
οικείας περιφερειακής υπηρεσίας Μεταφορών και Επι¬ 
κοινωνιών, να εναρμονιστούν σύμφωνα με τις διατάξεις 
της παρούσας απόφασης αναφορικά με τα υλικά, και 
την μέθοδο του τρόπου σφράγισης των εγκαταστάσεων 
τους, άλλως θα υπόκεινται στις κυρώσεις που προβλέ- 
πονται στη παρούσα. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 









































































